Ένα σπίτι εφάμιλλο του τόπου του.
Ήσυχο και απλό, αισθητικά άρτιο και καθόλου φλύαρο, καθαρό κυριολεκτικά και μεταφορικά και εξοπλισμένο με όλα τα απαραίτητα και με το παραπάνω.
Η θέση του κομβική, μόλις πέντε σκαλοπάτια από την κεντρική πλατεία της Χώρας.
Η θέα στο Αιγαίο δε μας έλειψε καθόλου, ούτε κι ο υπαίθριος χώρος, αφού καθισμένος στην μικρή αυλή του μπορούσες να νιώσεις σαν μόνιμος κάτοικος.
Για όσους ζητούμενο σε ένα χώρο διαμονής είναι να νιώσει την οικειότητα που νιώθει στον προσωπικό του χώρο αποτελεί ιδανική επιλογή.